ୟୁଥ ଅଲିମ୍ପିକ୍ସଃ ଆର୍ଜେଣ୍ଟିନାଠାରୁ ହାରିଲା ଭାରତୀୟ ମହିଳା ହକି ଦଳ\nବୁଏନ୍ସ ଏରିଜ,୧୧।୧୦(ପି.ଟି.)- ଏଠାରେ ଚାଲିଥିବା ୟୁଥ ଅଲିମ୍ପିକ୍ସରେ କ୍ରମାଗତ ୩ ବିଜୟ ପରେ ଭାରତୀୟ ମହିଳା ହକି ଦଳ ପ୍ରଥମ ପରାଜୟ ବରଣ କରିଛି। ୧୮ ବର୍ଷରୁ କମ୍ ଭାରତୀୟ ମହିଳା ଦଳ ୨-୫ ବ୍ୟବଧାନରେ ଆୟୋଜକ ଆର୍ଜେଣ୍ଟିନାଠାରୁ ହାରି ଯାଇଛି।\nୟୁଥ ଅଲିମ୍ପିକ୍ସଃ ଆର୍ଜେଣ୍ଟିନାଠାରୁ ହାରିଲା ଭାରତୀୟ ମହିଳା ହକି ଦଳ\t October 11th, 13:18 PM October 11th, 13:18 PM\nବୁଏନ୍ସ ଏରିଜ,୧୧।୧୦(ପି.ଟି.)- ଏଠାରେ ଚାଲିଥିବା ୟୁଥ ଅଲିମ୍ପିକ୍ସରେ କ୍ରମାଗତ ୩ ବିଜୟ ପରେ ଭାରତୀୟ ମହିଳା ହକି ଦଳ ପ୍ରଥମ ପରାଜୟ ବରଣ କରିଛି। ୧୮ ବର୍ଷରୁ କମ୍ ଭାରତୀୟ ମହିଳା ଦଳ ୨-୫ ବ୍ୟବଧାନରେ ଆୟୋଜକ ଆର୍ଜେଣ୍ଟିନାଠାରୁ ହାରି ଯାଇଛି। ବୁଧବାର ମଧ୍ୟରାତ୍ରରେ ଖେଳାଯାଇଥିବା ମ୍ୟାଚ୍ରେ ଆୟୋଜକ ଦଳ ଆରମ୍ଭରୁ ଆକ୍ରମଣ କରି ୭ମ ମିନିଟ୍ରେ ସେଲିନା ଡି ସାଣ୍ଟୋଙ୍କ ଜରିଆରେ ଖାତା ଖୋଲିଥିଲା। ଏହାର ପରବର୍ତ୍ତୀ ମିନିଟ୍ରେ ଟିମ୍ ଇଣ୍ଡିଆ ପକ୍ଷରୁ ମୁମତାଜ ଖାଁ ଗୋଲ କରି ମ୍ୟାଚ୍କୁ ୧-୧ ଗୋଲର ବରାବର ସ୍ଥିତିକୁ ଆଣିଥିଲେ। କିନ୍ତୁ ୧୦ମ ମିନିଟ୍ରେ ସୋଫିଆ ରାମାଲୋ ଗୋଲ ଦେଇ ଆର୍ଜେଣ୍ଟିନାକୁ ୨-୧ ଗୋଲରେ ଅଗ୍ରଣୀ କରାଇଥିଲେ। ପ୍ରଥମାର୍ଦ୍ଧ ଶେଷ ହେବା ପୂର୍ବରୁ ରିତଙ୍କ ଫିଲ୍ଡ ଗୋଲ ଯୋଗୁ ପୁଣି ସ୍କୋର ଲାଇନ ସମାନ ସ୍ଥରକୁ ଆସିଥିଲା। ମାତ୍ର ମ୍ୟାଚ୍ର ଦ୍ୱିତୀୟାର୍ଦ୍ଧ ସମ୍ପୂର୍ଣ୍ଣ ଘରୋଇ ଦଳ ସପକ୍ଷରେ ରହିଥିଲା। ୧୨ତମ, ୧୭ତମ ଓ ୧୯ତମ ମିନିଟ୍ରେ କ୍ରମାଗତ ଭାବେ ଆର୍ଜେଣ୍ଟିନା ୩ ଗୋଲ ଦେଇ ଭାରତ ହାତରୁ ପଏଣ୍ଟ ଛଡ଼ାଇ ନେଇଥିଲା। ସୋଫିଆ, ଜୋସେଫିନା ରୁବେନାକର ଓ ଗିଆନେଲା ପାଲେଟ ଯଥାକ୍ରମେ ଏହି ଗୋଲମାନ ଦେଇଥିଲେ। ଭାରତୀୟ ଦଳ ଗୁରୁବାର ତା'ର ୫ମ ମ୍ୟାଚ୍ରେ ଦକ୍ଷିଣ ଆଫ୍ରିକାକୁ ଭେଟିବ।
